Høvlerivisa (sang)

«Høvlerivisa» er ei politisk vise skrevet av Hans Rotmo i 1973, første gang innspilt i 1974 av Vømmøl Spellmannslag. Visa ble også den store gjennombruddssangen til Vømmøl Spellemannslag, og ble utgitt på singel i 1974. Visa ble til på en trikketur på vei til en konsert i Chateau Neuf, og da han presenterte sangen for resten av gruppa, ble det bestemt at de skulle åpne konserten med den.

Historien og musikken 

Teksten omhandler arbeiderne ved et sagbruk som føler seg utnyttet av sagbruksmesteren, som mener at han ikke har råd til lønnsforhøyelse. Arbeiderne presiserer at de selger sin egen arbeidskraft, og starter en fagforening. «Sluttpoenget» i visa er at hvis arbeiderne ikke får igjennom sine krav, vil de true med streik. Det politiske budskapet minner om, og er inspirert av AKP(m-l) sin retorikk på 1970-tallet.

Musikken blir spilt i valsetakt med akustiske instrumenter som lurk, bass, akustisk gitar og mandolin. Det benyttes også lydeffekter fra sagbruk.

«Høvlerivisa» ble brukt som filmmusikk i spillefilmen Gymnaslærer Pedersen (2005).

Musikere 
Kristian Schravlevold – vokalist, lurk, fiolin
Konrad Vømmølbakken – mandolin 
Peder Storvømmølvold – gitar 
Birger Skruddusvingen – bass

Utgivelser 
 1974 Vømmøl Spellmannslag Vømmøl'n, spor 2
 1982 Vømmøl Spellmannslag En Svingende Hilsen fra NorGsag eller «Høvlerivis»a / «Peder og Hammarforsens brus». Promosingel utgitt i forbindelse med Norsags jubileum.
 1985 Vømmøl Spellmannslag Vømmøl Special Samlealbum, spor 2 
 1989 Vømmøl Spellmannslag Vømmøltoppen Samlealbum, spor 3
 1996 Vømmøl Spellmannslag Vømmølmusikken Samlealbum, spor 3
 2003 Hans Rotmo Spæll åt mæ Samlealbum, spor 12

Norske sanger
Politiske sanger
Sanger fra 1973